એક થીએટર ચેઇન ફર્મના ઇન્ડિયા સ્ટ્રેટેજિક ઇનિશિયેટિવ્સના ડિરેક્ટર દેવાંગ સંપતે કહ્યું હતું કે, ‘છેલ્લાં એક દશકથી એવો ટ્રેન્ડ સેટ થયો છે કે, દશેરાથી ક્રિસમસ દરમિયાન જ બિગ બજેટની ફિલ્મ્સ રિલીઝ થાય છે. બોલિવૂડમાં વર્ષનો એ સૌથી મહત્વનું ત્રિમાસિક છે. ટ્રેડ એક્સપર્ટ અતુલ મોહન અનુસાર આ વર્ષના છેલ્લા ત્રણ મહિનામાં રિલીઝ થનારી બિગ બજેટની આ ફિલ્મ્સ પર 1200 કરોડ દાવ પર લાગ્યા છે. સ્પષ્ટ છે કે, બોલિવૂડ આ વર્ષના અંતમાં ગ્રાન્ડ ફેસ્ટિવલ્સ વીકેન્ડ્સનો મેક્સિમમ લાભ મેળવવા માગે છે. તેમણે કહ્યું હતું કે, ‘દિવાળી હંમેશાથી વર્ષનું સૌથી મોટું આકર્ષણ રહે છે. હવે આમિર ખાન અને તેની બ્લોકબસ્ટર્સના કારણે ક્રિસમસનો સમયગાળો પણ વધુ એક પ્રોમિસિંગ પીરિયડ તરીકે ઊભરી આવ્યો છે.